
KĖDAINIŲ RAJONO SAVIVALDYBĖS TARYBA

SPRENDIMAS

DĖL ATLEIDIMO NUO NUOMOS MOKESČIO

2014 m. vasario 14 d. Nr. TS-14
Kėdainiai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalimi ir Lietuvos Respublikos vietos savivaldos įstatymo 6 straipsnio 29 punktu, 16 straipsnio 2 dalies 18 punktu, Kėdainių rajono savivaldybės taryba nusprendžia:
1. Atleisti nuo Kėdainių rajono savivaldybei nuosavybės teise priklausančių Kėdainių sporto mokyklos patikėjimo teise valdomų, naudojamų ir disponuojamų patalpų, esančių Kėdainių m., J. Basanavičiaus g. 1A, nuomos mokesčio, neatleidžiant nuo 1 Lt mokesčio už kiekvieną parduotą bilietą renginio metu: 
1.1. 2014 m. vasario 1 d. Lietuvos moterų krepšinio lygą, organizuojančią krepšinio šventę „Žvaigždžių diena“; 

1.2. 2014 m. vasario 15–16 d. Lietuvos sportinių šokių federaciją, organizuojančią Lietuvos čempionato standartinių šokių varžybas.

2.  Nuo 2013 m. spalio 1 d. iki 2014 m. birželio 15 d. atleisti viešąją įstaigą „Veržlusis Nevėžis“ nuo Kėdainių rajono savivaldybei nuosavybės teise priklausančių Kėdainių sporto mokyklos patikėjimo teise valdomų, naudojamų ir disponuojamų patalpų – krepšinio sporto salės, esančių Kėdainių m., J. Basanavičiaus g. 1A, nuomos mokesčio.
3. Atleisti nuo nuomos mokesčio už futbolo maniežą su buitinėmis patalpomis (Parko g. 4, Vilainių k., Vilainių sen., Kėdainių r. sav.):

3.1. Nuo 2013 m. lapkričio 19 d. iki 2014 m. gruodžio 31 d. viešąją įstaigą „Sporto perspektyvos“; 
3.2. Nuo 2013 m. lapkričio 18 d. iki 2014 m. kovo 31 d. Kėdainių „Nevėžio“ veteranų futbolo klubą. 
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

